Զրոյցի տեւողութեան ընդհանուր փոխանորդը տեղեկացուցած է, որ Տ. Զաւէն Քհնյ. Պըչաքճեան յառաջիկայ շրջանին պիտի պաշտօնավարէ Օրթագիւղի Ս. Աստուածածին եկեղեցւոյ մէջ։ Իր կարգին, ցարդ Օրթագիւղի մէջ պաշտօնավարող Տ. Զաքար Քհնյ. Քոփարեանն ալ յառաջիկայ շրջանին պիտի պաշտօնավարէ Նարլըգաբուի Ս. Յովհաննէս եկեղեցւոյ մէջ։ Արդարեւ, այս եկեղեցւոյ հոգեւոր հովիւը՝ Տ. Տիրան Ա. Քհնյ. Րէիսեան առողջական պատճառներով ի վիճակի չէ պաշտօնավարելու։ Նորին սրբազնութիւնը յայտնած է, որ այս իրավիճակին մէջ պատրաստակամ է նոր հոգեւոր հովիւ մը նշանակել Կէտիկփաշայի Ս. Յովհաննէս եկեղեցւոյ համար եւ այդ նշանակման պարագային հաշուի առնել Կէտիկփաշայի թաղային խորհուրդի նախասիրութիւնը, եթէ գոյութիւն ունի։